L-Ewwel Kappillan tal-Marsa 1913 - 1928 p: Piju Dimech twieled fir- raħal tax-Xewkija, Għawdex, nhar l-24 ta' Diċembru 1863 minn Ġanni Dimech u Marija nee Farrugia. Ġie mgħammed fil-jum tat-twelid tiegħu mill-kappillan tax-Xewkija Dun Pietru Pawl Bartolo. Huwa ngħata l-ismijiet ta' Ġużeppi, Mikiel u Manweli. Meta kien tifel attenda l-iskola tax-Xewkija u wara fl-iskola sekondarja tar-Rabat Għawdex. Ġużeppi, ta' 17-il sena, daħal mal-patrijiet Kapuċċini nhar l-4 ta' Ġunju 1881 fil-knisja ta' Santa Liberata l-Kalkara. Huwa ngħata l-isem ta' Fra Piju u wara sena novizzjat għamel il-professjoni sempliċi fl-4 ta' Ġunju 1882. Kompla bl-istudji tiegħu fejn mexa ħafna fit-tagħlim u ħa l-professjoni solenni fl-4 ta' Ġunju 1885. Fit-18 ta' Settembru 1886 ġie ordnat saċerdot mill-Isqof Monsinjur Fra Anton Buhagiar, Kapuċċin. Huwa beda jgħallem il-Filosofija u t-Teoloġija lill- istudenti Kapuċċini u msejjaħ Lettur. L-isqof G.M. Camillieri għażlu bħala eżaminatur. Patri Piju kien imfittex ħafna għall-prietki u l-qrar. Fis-sena 1899 ġie magħżul fil-Kapitlu bħala Provinċjal fejn reġa' ntgħażel mis-sena 1903 sal-1905 u bejn l-1908 u l-1911. Meta kien provinċjal aċċetta t-talba li Lorenzo Balbi jibni l-kunvent għall-patrijiet fil- Marsa ħalli jieħdu ħsieb il- knisja parrokkjali tat-Trinità Qaddisa. Mons. Arċisqof Pietro Pace b'digriet tat-12 t'April 1913 għażlu bħala l-ewwel kappillan tal-Marsa u ħa l-pussess nhar id-19 t'April 1913. Ħadem bla serħan għall- kura spiritwali u biex jegħleb kull diffikultà li sab fil-bidu. Huwa dam kappillan għal 15-il sena u baqa' msemmi għall-għerf qaddis tiegħu u mfaħħar għat-tmexxija għaqlija tiegħu qrib il-familji b'mard, faqar u kull xorta ta' problemi. Ħadem ukoll mal-awtoritajiet biex fil- Marsa tinbena l-iskola fl-1924. Nhar it-18 t'Ottubru ġriet l-aħbar li l-Kappillan Patri Piju miet fil-kunvent tal-Marsa. Huwa ġie midfun fil-qabar tal-Kappillani fin- nofs tal-kor tal-knisja parrokkjali tat-Trinità Qaddisa fil-Marsa. Fuq qabru hemm irħama bil-Latin li tfakkar lil dan il-kappillan. Fis-7 ta' Novembru 1928 kienet saret funzjoni funebri għal ruħu, imsejjaħ funeral solenni bl-eloġju funebri li sar mir-Reverendu Monsinjur Carmelo Hili. Fis- sagristija nsibu kwadru tal-pittura tiegħu. Meta sar il-proġett tal-artal mejda u l-artal Maġġur tpoġġa taħt it-Titular. Il-qabar tiegħu nfetaħ u wara xi talb ingħalaq kif kien waqt li l-irħama tressqet ftit 'il quddiem. si ( ft j (f) 0 a A , Li TA l fprieċċa (34(o ma. 1 iż na a tA 4 Pkiiii a nl saj91 ġrelm ŻAA Il-parroċċa tat-Trinità Qaddisa fil-Marsa kellha 12-il kappillan tul dawn il-mitt sena li kienu: W.R.P Bernard Galea mill- Ħamrun, 1928-1934 W.R.P Gabriel Caruana minn Bormla, 1934-1944 W.R.P. Renat Spiteri minn Ħal Lija 1945-1949 W.R.P. Feliċjan Bilocca mill- Furjana, 1949-1958 W.R.P. Donat Spiteri mill- Marsa, 1958-1966 W.R.P. Dumink Garzia minn Ħaż-Żabbar, 1966-1968 W.R.P. Diegu Thewma mill- Belt Valletta, 1968-1983 W.R.P. Dumink Mangani mill- Belt Valletta, 1983-1992 W.R.P. Effie Mallia mill- Marsa, 1992-1999 W.R.P. Emanwel Abela mill- Marsa, 2000-2007 W.R.P. Joe Saliba mill-Marsa, 2007-